ຍູ້ແຮງການຮຳ່ຮຽນແລະປະຕິບັດ ຕາມແບບຢ່າງຄຸນສົມບັດ ໂຮ່ຈີມິນ ໃນອົງຄະນະພັກກຸ່ມບັນດາອົງການສູນກາງ
ພາບປະກອບ
ຮຳ່ຮຽນແລະປະຕິບັດຕາມແບບຢ່າງຄຸນສົມບັດປະທານ ໂຮ່ຈີມິນ ແມ່ນບັນຫາສຳຄັນ, ບໍ່ພຽງແຕ່ຕອບສະໜອງຄວາມຮຽກຮ້ອງຕ້ອງການ, ໜ້າທີ່ກໍ່ສ້າງພັກໃຫ້ໝັ້ນຄົງ, ເຂັ້ມແຂງ; ກໍ່ສ້າງ ແລະ ພັດທະນາວັດທະນະທຳ, ຊາວຫວຽດນາມ ເພື່ອໃຫ້ປະເທດຊາດພັດທະນາຢ່າງໄວ, ໝັ້ນຄົງເທົ່ານັ້ນ, ຫາກຍັງແມ່ນອາລົມຈິດ, ຄວາມມຸ້ງຫວັງຂອງພັກ, ປະຊາຊົນຫວຽດນາມ ອີກດ້ວຍ. ທ່ານ ດິງເທ໋ຮວີງ, ກຳມະການກົມກນເມືອງ, ເລຂາສູນກາງພັກ, ຫົວໜ້າຄະນະໂຄສະນາສຶກສາສູນກາງ, ໄດ້ເນັ້ນໜັກຄືດັ່ງກ່າວທີ່ກອງປະຊຸມອົງຄະນະພັກກຸ່ມບັນດາອົງການສູນກາງສະຫຼຸບ 4 ປີ ແຫ່ງການປະຕິບັດຄຳສັ່ງຂອງກົມການເມືອງ ກ່ຽວກັບເລື່ອງສືບຕໍ່ຍູ້ແຮງການຮຳ່ຮຽນ ແລະ ປະຕິບັດຕາມແບບຢ່າງຄຸນສົມບັດ ປະທານ ໂຮ່ຈີມິນ.
ໃນ 4 ປີຜ່ານມາ ອົງຄະນະພັກກຸ່ມບັນດາອົງການສູນກາງໄດ້ຕັ້ງໜ້າ ແລະ ເປັນເຈົ້າການຜັນຂະຫຍາຍການປະຕິບັດຄຳສັ່ງ, ເຮັດໃຫ້ການຮຳ່ຮຽນແລະ ປະຕິບັດຕາມແບບຢ່າງຄຸນສົມບັດປະທານ ໂຮ່ຈີມິນ ກາຍເປັນວຽກງານປະຈຳຂອງບັນດາອົງການຈັດຕັ້ງພັກ, ບັນດາອົງການ, ຫົວໜ່ວຍ ແລະ ຂອງພະນັກງານ, ສະມາຊິກພັກໃນກຸ່ມ. ທ່ານ ດິງເທ໋ຮວີງ, ຊີ້ແຈ້ງວ່າ, ໃນໄລຍະຈະມາເຖິງ, ອົງຄະນະພັກກຸ່ມ ແລະ ອົງຄະນະພັກສັງກັດ, ຕ້ອງເຮັດວຽກງານສຶກສາດ້ານການເມືອງ, ແນວຄິດເປັນຢ່າງດີ, ກຳມະການພັກ, ພະນັກງານງານການນຳ, ຫົວໜ້າອົງການ, ຫົວໜ່ວຍຕ້ອງເປັນແບບຢ່າງທີ່ດີເດັ່ນໃນການຮຳ່ຮຽນ ແລະ ປະຕິບັດຕາມແບບຢ່າງຄຸນສົມບັດປະທານ ໂຮ່ຈີມິນ.
(ແຫຼ່ງຄັດຈາກ VOV)